【戰況R4】羅廐拍賣馬增程再贏 鞋王直豎拇指~
2024年04月07日 15:08
東網電視
更多新聞短片
第4場四班田草1400米,大熱門係上次同程跑第2的「綠族威」,不過呢隻姚廐馬,放到入直路末段力度稍減,結果跑梗頸四,呢場中外疊後上馬齊齊衝上來入三甲,其中羅富全匹香港拍賣會460萬馬「誠好運」,今次首度增程跑1400排到14檔,早段梁家俊好醒咁攝入內欄,直路捐位出來,後發先至力克亞軍「聚風雲」同季軍「綫路萬里」,賽後見到鞋王李子彬拉頭馬時舉晒手指讚好,堅係開心呀~
羅富全表示「誠好運」除了初出一仗抽到1檔之外,其後抽檔運麻麻,今場抽14檔起步,賽前都預咗有步速,但快成點就唔知,今場梁家俊發揮出色,早段楔位留後直路拉出去搵到位衝,結果可在1400米贏馬,雖然隻馬可以再跑長啲,但升上三班後暫時會跑住1400米先。
第4場賽果:2-8-5-4
二重彩賽果:2-8(最後賠率47)